วิลเลียมส์เรซซิง

วิลเลียมส์เรซซิง (Williams Racing) หรือชื่อจดทะเบียนคือ วิลเลียมส์กรังด์ปรีซ์เอนจิเนียริง (Williams Grand Prix Engineering Limited) เป็นทีมและผู้ผลิตสัญชาติบริติชในการแข่งขันฟอร์มูลาวัน ซึ่งเข้าร่วมการแข่งขันฤดูกาลล่าสุดภายใต้ชื่อ แอตลัสเซียนวิลเลียมส์เรซซิง (Atlassian Williams Racing) ทีมก่อตั้งโดย แฟรงก์ วิลเลียมส์ และ แพทริก เฮด ในการแข่งขันฤดูกาล 1977 หลังจากการบริหารจัดการทีมก่อนหน้าของวิลเลียมส์คือ แฟรงก์ วิลเลียมส์เรซซิงคาส์ (หรือ วูลฟ์–วิลเลียมส์เรซซิงในฤดูกาล 1976) ไม่ประสบความสำเร็จ ฐานการผลิตหลักของทีมตั้งอยู่ที่เมืองโกรฟ ในเทศมณฑลออกซฟอร์ดเชอร์
ทีมเข้าร่วมการแข่งขันแรกที่สเปนิชกรังด์ปรีซ์ 1977 โดยใช้แชสซีที่ผลิตโดยมาร์ช เพื่อสนับสนุนนักขับ ปาทริก แนฟว์ วิลเลียมส์เริ่มผลิตรถเพื่อใช้แข่งขันเองในฤดูกาลถัดมา และได้รับชัยชนะแรกจาก เกลย์ เรกัซโซนี ในการแข่งขันบริติชกรังด์ปรีซ์ 1979 ทีมชนะการแข่งขันกรังด์ปรีซ์รายการที่ 100  จากชัยชนะของ ฌัก วีลเนิฟว์ ในการแข่งขันบริติชกรังด์ปรีซ์ 1997 ทำให้วิลเลียมส์เป็นหนึ่งในห้าทีมในฟอร์มูลาวันที่ชนะการแข่งขันกรังด์ปรีซ์ 100 รายการ ร่วมกับแฟร์รารี แมกลาเรน เมอร์เซเดส และเรดบูลเรซซิง วิลเลียมส์ได้รับตำแหน่งแชมป์ผู้ผลิตเก้าสมัย ในระหว่างฤดูกาล 1980 ถึง 1997 ซึ่งเป็นสถิติทีมผู้ผลิตที่ได้รับตำแหน่งแชมป์มากที่สุด จนกระทั่งแฟร์รารีได้รับตำแหน่งแชมป์สมัยที่สิบในฤดูกาล 2000
นักแข่งที่มีชื่อเสียงดังต่อไปนี้เคยแข่งขันให้แก่วิลเลียมส์ ได้แก่ แอลัน โจนส์, การ์โลส เรวเตมัน, เกเก รูสแบริ, ไนเจล แมนเซลล์, แนลซง ปีเก, ริกการ์โด ปาเตรเซ, อาแล็ง พร็อสต์, เดมอน ฮิลล์, อาอีร์ตง เซนนา, เดวิด คูลทาร์ด, ฌัก วีลเนิฟว์, เจนสัน บัตทัน, ฆวน ปาโบล มอนโตยา, มาร์ก เว็บเบอร์, นีโค ร็อสแบร์ค, วัลต์เตริ โบตตัส และ ฟีลีปี มัสซา โดยนักแข่งเจ็ดคนจากทั้งหมดนี้ได้รับตำแหน่งแชมป์นักขับขณะอยู่กับทีม ได้แก่ โจนส์, รูสแบริ, แมนเซลล์, ปีเก, พร็อสต์, ฮิลล์ และวีลเนิฟว์ และจากนักขับทั้งหมดที่ได้รับตำแหน่งแชมป์นักขับ มีเพียงแค่ โจนส์, รูสแบริ และวีลเนิฟว์ แข่งขันต่อเพื่อป้องกันแชมป์ขณะที่อยู่กับทีม ปีเกย้ายไปอยู่กับโลตัสหลังจากเป็นแชมป์ฤดูกาล 1987 แมนเซลล์ออกจากฟอร์มูลาวันเพื่อเข้าร่วมการแข่งขันแชมเปียนชิปออโตเรซซิงทีมส์หลังจากเป็นแชมป์ฤดูกาล 1992 พร็อสต์อําลาวงการแข่งรถหลังจากเป็นแชมป์ฤดูกาล 1993 และฮิลล์ย้ายไปอยู่กับแอร์โรส์หลังจากเป็นแชมป์ฤดูกาล 1996 วิลเลียมส์ยังไม่มีแชมป์นักขับคนใดที่ได้รับตำแหน่งแชมป์ต่อเนื่องกับทีมหลังจากพวกเขาได้แชมป์
วิลเลียมส์ร่วมงานกับบริษัทผู้ผลิตเครื่องยนต์จำนวนมาก และประสบความสำเร็จมากที่สุดกับเรอโนด้วยตำแหน่งแชมป์ผู้ผลิตห้าสมัยจากตำแหน่งแชมป์ทั้งหมดเก้าสมัยกับบริษัท วิลเลียมส์เป็นหนึ่งในกลุ่มทีมผู้ผลิตร่วมกับแฟร์รารี แมกลาเรน เบเนตตอน และเรอโน ที่ได้รับตำแหน่งแชมป์ผู้ผลิตทุกสมัยตั้งแต่ฤดูกาล 1979 ถึง 2008 และตำแหน่งแชมป์นักขับทุกสมัยตั้งแต่ฤดูกาล 1984 ถึง 2008 ปัจจุบันวิลเลียมส์เป็นของบริษัทดอริลตันแคพิทัลที่เข้ามาซื้อทีมใน ค.ศ. 2020 จากแฟรงก์และ แคลร์ วิลเลียมส์ บุตรของเขา ซึ่งลงจากตำแหน่งผู้จัดการและผู้ช่วยผู้จัดการทีมตามลำดับ วิลเลียมส์ยังมีผลประโยชน์ทางธุรกิจอื่นนอกเหนือจากฟอร์มูลาวัน โดยก่อตั้งบริษัทวิลเลียมส์แอดวานซ์เอนจิเนียริง (label=none) และ วิลเลียมส์ไฮบริดพาวเวอร์ (label=none) เพื่อนำเทคโนโลยีที่พัฒนาขึ้นสำหรับฟอร์มูลาวันโดดเฉพาะมาดัดแปลงให้เกิดการใช้งานเชิงพาณิชย์ ทั้งสองธุรกิจได้ถูกขายให้กับบริษัทอื่น ก่อนจะก่อตั้งบริษัทอีกครั้งใน ค.ศ. 2024 ภายใต้ชื่อ วิลเลียมส์กรังด์ปรีซ์เทคโนโลยี (label=none)

**สถิติการแข่งขัน**
วิลเลียมส์มีสถิติการแข่งขันในฐานะทีมผู้ผลิตดังต่อไปนี้:- อัตราร้อยละของตำแหน่งแชมป์โลกประเภทผู้ผลิตที่ได้รับ: 1- อัตราร้อยละของตำแหน่งแชมป์โลกประเภทนักขับที่ได้รับ: 1- อัตราร้อยละของการแข่งขันกรังด์ปรีซ์ที่ชนะ: 
(ตัวเอียง  หมายถึงการเข้าร่วมที่ไม่ได้ขึ้นตรงกับทีม; ตัวหนา หมายถึงได้รับตำแหน่งแชมป์)
 หมายเหตุ-  ฤดูกาลกำลังดำเนินอยู่ 

**แชมป์โลกประเภทนักขับ**
นักขับต่อไปนี้ได้รับตำแหน่งแชมป์โลกฟอร์มูลาวันประเภทนักขับให้แก่วิลเลียมส์:- AUS แอลัน โจนส์ (1980)- FIN เกเก รูสแบริ (1982)- variant=1968 แนลซง ปีเก (1987)- UK ไนเจล แมนเซลล์ (1992)- variant=1974 อาแล็ง พร็อสต์ (1993)- GBR เดมอน ฮิลล์ (1996)- CAN ฌัก วีลเนิฟว์ (1997)

**หมายเหตุ**

**อ้างอิง**

**แหล่งข้อมูลอื่น**
หมวดหมู่:ทีมผู้ผลิตฟอร์มูลาวัน
หมวดหมู่:ทีมผู้เข้าร่วมฟอร์มูลาวัน